ΕΡΩΤΗΣΗ 1
Αν η σταυροειδής ελαστικότητα ζήτησης δύο αγαθών είναι αρνητική, τα αγαθά θεωρούνται:
A. Υποκατάστατα
B. Συμπληρωματικά
C. Κατώτερα
D. Πολυτελείας
Σωστή απάντηση: Β

ΕΡΩΤΗΣΗ 2
Όταν ΔP < 0:
 A. ΔQd > 0 και ΔQs < 0
 B. ΔQd > 0 και ΔQs > 0
 Γ. ΔQd < 0 και ΔQs < 0
 Δ. ΔQd = 0 και ΔQs = 0
Σωστή απάντηση: Α

ΕΡΩΤΗΣΗ 3
Ποια από τις παρακάτω προτάσεις περιγράφει σωστά τις τρεις βασικές κατηγορίες μεγεθών που συναντώνται σε ένα οικονομικό μοντέλο;
A. Οι παράμετροι και οι εξωγενείς μεταβλητές προσδιορίζονται από τη λύση του μοντέλου, ενώ οι ενδογενείς παραμένουν σταθερές.
B. Οι παράμετροι μεταβάλλονται συνεχώς, ενώ οι εξωγενείς μεταβλητές δεν επηρεάζουν το οικονομικό μοντέλο.
Γ. Οι παράμετροι είναι κατά κανόνα σταθερά μεγέθη, οι ενδογενείς μεταβλητές προσδιορίζονται από τη λύση του συστήματος, ενώ οι εξωγενείς μεταβλητές καθορίζονται εκτός του συστήματος αλλά το επηρεάζουν. 
Δ. Οι ενδογενείς και οι εξωγενείς μεταβλητές προσδιορίζονται εντός του συστήματος, ενώ μόνο οι παράμετροι επηρεάζονται από εξωτερικούς παράγοντες.
Σωστή απάντηση: Γ


ΕΡΩΤΗΣΗ 4
Ποιο από τα παρακάτω παραδείγματα περιγράφει σωστά μια πραγματική μετατόπιση (shift) της καμπύλης ζήτησης, και όχι απλή κίνηση επί της καμπύλης;
A. Ένας καταναλωτής αγοράζει λιγότερα τσιγάρα επειδή αυξήθηκε η τιμή τους λόγω φόρου
B. Ένας καταναλωτής παραλείπει μία μόνο διαδρομή με το αυτοκίνητό του μία συγκεκριμένη μέρα
Γ. Ένας καταναλωτής σταματά μόνιμα να χρησιμοποιεί το αυτοκίνητο και αρχίζει να παίρνει το μετρό για όλες τις μετακινήσεις του
Δ. Ένας καταναλωτής αγοράζει περισσότερη βενζίνη επειδή έπεσε η τιμή της
Σωστή απάντηση: Γ

ΕΡΩΤΗΣΗ 5
Μια εταιρία παρατηρεί ότι όταν το μέσο εισόδημα των καταναλωτών αυξήθηκε κατά 10%, η ζητούμενη ποσότητα του προϊόντος της μειώθηκε κατά 5% χωρίς να έχει μεταβληθεί η τιμή του προϊόντος της. Ποιο από τα παρακάτω συμπεράσματα είναι σωστό;
Α. Εd,y = -0,5, άρα το προϊόν είναι κατώτερο αγαθό
Β. Εd,y = 0,5, άρα το προϊόν είναι κανονικό αγαθό
Γ. Εd,y = -2, άρα το προϊόν είναι κατώτερο αγαθό
Δ. Δεν μπορούμε να υπολογίσουμε την Εd,y καθώς χρειαζόμαστε τις απόλυτες τιμές Υ και Qd, όχι μόνο τα ποσοστά μεταβολής.
Σωστή απάντηση: Α
Στην άσκηση έχουμε:
· Εισόδημα: αυξάνεται κατά 10% → (+10%)
· Ζητούμενη ποσότητα: μειώνεται κατά 5% → (-5%)
Άρα:
E{d,y}=-5% / 10%=-0,5 
Το αρνητικό πρόσημο είναι το σημαντικό εδώ. Σημαίνει ότι όταν αυξάνεται το εισόδημα, η ζήτηση για το προϊόν μειώνεται.
Επομένως, το προϊόν χαρακτηρίζεται ως κατώτερο αγαθό.

